**Baruch Myers** (\* 2. máj 1964, Orange, New Jersey, USA) je bratislavský rabín.

Životopis
---------

Baruch Myers sa narodil v Orange, New Jersey, USA a vyrástol v Maplewoode. Oženil sa s Chanou Myers v marci 1989 a presťahoval sa do Bratislavy v apríli 1993. Dňa 20. júna 1993 bol inaugurovaný ako bratislavský rabín, prvý rabín miestnej Židovskej náboženskej obce po 15 rokoch, odkedy v decembri 1978 zomrel rabín Izidor Katz (pôvodne rabín v Galante). Je považovaný za ortodoxného chasida z hnutia Chabad Lubavitch.

Myers v súčasnosti vedie Chabad House, židovskú škôlku, cheder pre školákov a letný tábor Gan Menachem. Býva so svojou ženou a 13 deťmi v Bratislave. Pred ním v Bratislave od roku 1945 pôsobili: hlavný rabín Marek Mordechaj Lebovič (1945 – 1948) (pozvaný zo Sedmohradska), prísediaci rabínskeho súdu rabín Simcha Binem Grünberger 1945 – 1948, prísediaci rabínskeho súdu rabín Nussen Gewürtz 1945 – 1948, prísediaci rabínskeho súdu rabín Gross, 1945 – 1948, rabín pre Agudat Israel Chaim Grünfeld, 1945 – 1948, rabín Armin Frieder, 1945 – 1946, rabín v neologickej synagóge na Rybnom námestí, vrchný rabín Eliáš Katz, 1948 – 1968, (predtým rabín v Raslaviciach 1940 – 1944, po vojne v Dunajskej Strede a v Nitre), rabín Meyer Weiss, emigroval v 60. rokoch, rabín Hilbert, emigroval v 60. rokoch, rabín Mojše Friedländer, v 50. rokoch kázal v modlitebni Temime Haderech na Kapucínskej 7. Až v roku 1976 sa nakoniec z Galanty do Bratislavy presťahoval rabín Izidor Katz.

Baruch Myers pôvodne vyštudoval hudobnú kompozíciu na Julliard School of Music a v ostatnom čase úspešne koncertuje s Chassidic Songs Project, kde hrá so slovenskými umelcami Jozefom Luptákom (violončelo), Milošom Valentom (husle) a Borisom Lenkom (akordeón).

Referencie
----------

1. 1 2  SZATMARY, Michael. *Rabín Baruch Myers oslávil päťdesiatku* [online]. delet.sk, 2014-05-05, [cit. 2017-01-31]. Dostupné online. Archivované 2015-01-11 z originálu.
2. ↑   *Kóšer podcast: slovenské židovské osobnosti* [online]. www.podbean.com, [cit. 2019-10-22]. Dostupné online. (po anglicky)
3. ↑  HAGE, Emily. Bratislava's Jews seek common identity. *Slovak Spectator*, 1995-10-27. Dostupné online [cit. 2017-01-31]. ISSN 1335-4418.

Bibliografia
------------

* MYERS, Baruch. Chatam Sofer (1762 – 1839). In:  *Židia v Bratislave*. Ed. Peter Salner. Bratislava : Inštitút judaistiky FF UK; Ústav etnológie SAV; Židovská náboženská obec, 1997. 118 s. ISBN 80-967704-1-1. S. 21 – 41.
* *Gan Sofer*. Ed. Baruch Myers; preklad Dáša Zvončeková. Bratislava : Izraelská obchodná komora na Slovensku a Izraelsko-slovenská komora v Jeruzaleme, 2003. 280 s. [zbierka 54 esejí založených na biblických komentároch Chatama Sofera].

Iné projekty
------------

Commons
* Spolupracuj na Commons Commons ponúka multimediálne súbory na tému **Baruch Myers**

Externé odkazy
--------------

* Rabín: Židia sú klasický cieľ[nefunkčný odkaz] – rozhovor po 11. septembri 2001
* Karol Sidon a Baruch Myers Archivované 2011-12-31 na Wayback Machine – rozhovor na delet.sk, november 2004

Zdroj
-----

* *Tento článok je čiastočný alebo úplný preklad článku Baruch Myers na anglickej Wikipédii.*

Autoritné údaje: * NK ČR: jo2002104784
* VIAF: 84135410